ঢাকা বিশ্ববিদ্যালয়ের শিক্ষার্থীদের একাডেমিক কার্যক্রম অটোমেশনের লক্ষ্যে পরীক্ষা নিয়ন্ত্রকের অফিস একটি ওয়ান স্টপ সলিউশন মোবাইল অ্যাপ ডেভেলপ করেছে। উক্ত এপের মাধ্যমে একজন শিক্ষার্থী নিম্নলিখিত সেবা পাবে:

* **শিক্ষার্থী প্রোফাইলঃ** একজন শিক্ষার্থীর পূর্ণাঙ্গ প্রোফাইল থাকবে যেখানে শিক্ষার্থীর ব্যক্তিগত এবং একাডেমিক তথ্য আলাদা থাকবে। শিক্ষার্থীর প্রোফাইলে কোন তথ্য ভুল থাকলে শিক্ষার্থী নিজেই তা সংশোধন করতে পারবে।
* **হলঃ** একজন শিক্ষার্থী নিজ হলের তথ্য, নিজ হলের হলে তার ক্লাসমেটদের তালিকা, শিক্ষগণের তালিকা, অফিসার এবং স্টাফদের তালিকা পাবে এবং তালিকা হতে মেসেজ এবং ইমেইল করতে পারবে ।
* **বিভাগঃ** একজন শিক্ষার্থী নিজ বিভাগের তথ্য, তার ক্লাসমেটদের তালিকা, শিক্ষগণের তালিকা, অফিসার এবং স্টাফদের তালিকা পাবে এবং তালিকা হতে মেসেজ এবং ইমেইল করতে পারবে ।
* **ক্লাসের সময়সূচীঃ** শিক্ষার্থীর প্রতিদিনের আপডেটেড ক্লাসের সময় সূচি জানতে পারবে ।
* **সিলেবাসঃ** শিক্ষার্থী নিজের পূর্ণাঙ্গ সিলেবাস দেখতে পারবে এবং ডাউনলোড করতে পারবে।
* **নোটিসঃ** নিজ বিভাগ, হল, রেজিস্টার ভবন সহ সকল নোটিস একসাথে দেখতে পারবে ।
* **ফরম-পূরণঃ** পরীক্ষার ফরম-পুরণের তারিখ, সহজে এপের মাধ্যমে পরীক্ষার ফরম পূরণ, হল ভেরিফিকেশন, এবং এডমিট ডাউনলোড করতে পারবে ।
* **ফলাফলঃ** অ্যাপের মাধ্যমে বিস্তারিত ফলাফল এবং প্রত্যেক কোর্সের গ্রেডসহ ফলাফল দেখতে পারবে।
* **মার্কশীট, সার্টীফিকেট ও ট্রান্সক্রিপ্টঃ** অ্যাপের মধ্যমেই খুব সহজে মার্কশীট, সার্টীফিকেট ও ট্রান্সক্রিপটের জন্য আবেদন করতে পারবে ।
* **বাসের সময়সূচীঃ** প্রতিটি বাসের রুট-প্ল্যান, সময় অনুযায়ী স্টপেজ সহ বিস্তারিত তথ্য পাবে।
* **ক্যাম্পাস ম্যাপঃ** ডিজিটাল ইন্টারেক্টিভ 3D ম্যাপ, যেখানে বিশ্ববিদ্যালয়ের প্রতিটি স্থানের ছবি সহ তথ্য পাবে
* **একাডেমিক ক্যালেন্ডারঃ** শিক্ষার্থীর কাস্টমাইজড একাডেমিক ক্যালেন্ডার পাবে ।
* **আবেদন-অভিযোগঃ** শিক্ষার্থীদের যেকোন আবেদন অ্যাপের মাধ্যমেই করতে পারবে এবং আবেদনের সর্বশেষ অবস্থা জানতে পারবে ।
* **এছাড়াও প্রয়োজন অনুযায়ী নতুন সেবা সংযুক্ত করা যাবে।**

উক্ত সফটওয়্যারের মাধ্যমে একজন শিক্ষার্থীর সকল সেবা একসাথে হাতের মুঠোয় পাবে, ফলে ডিপার্টমেন্ট-হল-রেজিষ্টার বিল্ডিং বিড়ম্বনা কমে আসবে।

অতএব, শিক্ষার্থীদের একাধিক ওয়েবসাইট ব্যবহারের বিরম্ভনা নিরসনের লক্ষ্যে উক্ত মোবাইল এপ- টি সকল শিক্ষার্থীদের জন্য উন্মুক্ত করতে মাননীয় উপাচার্য মহোদয়ের অনুমোদনের জন্য নোটখানা পেশ করা যেতে পারে ।

**পরীক্ষা নিয়ন্ত্রক মহোদয়**

**মাননীয় উপাচার্য**